open-index/open-wikipedia-markdown huggingface dataset:
Spikersuppe

**Spikersuppe** kan være en tynn suppe kokt på enkle ingredienser, eller noe laget av «ingenting», slik som i eventyret om fanten som narrer en gjerrig kjerring til å «koke suppe på en spiker».

Det er kjent i flere ulike versjoner fra hele Europa. En eller flere vandrere møter en eller flere hjelpere som først er uvillige til å bidra, men som etterhvert kommer med alle nødvendige ingredienser som skal til for å lage et godt måltid. I Norden og Nord-Europa blir det gjerne kokt suppe på en spiker, i Øst-Europa på en øks, og i Sør-Europa koker en gjerne på en stein. I en versjon fra Frankrike er de vandrerne tre soldater på vei hjem fra Napoleonskrigene, i en versjon fra Ungarn går en enkelt soldat gjennom flere prøvinger på hjemveien, og i russisk tradisjon bruker en soldat en øks til å lage kasja (en grøtaktig rett). I en portugisisk versjon er vandreren en munk som lager steinsuppe. En rett kalt steinsuppe, *sopte de pedra*, blir laget og servert i Portugal.

I Norge er eventyret særlig blitt kjent fra Nordahl Rolfsens *Lesebok for folkeskolen.* Dette eventyret stammer fra Värmland. Eventyr om spikersupper er klassifisert som type 1548 (skjemteeventyr) i Aarne-Thompson-systemet.

Bassenget på Eidsvolls plass i Oslo er kjent som «Spikersuppa» etter at det ble påkosta av Christiania Spigerverk.

## Referanser


## Eksterne lenker
* «Koke suppe på #en spiker» etter Nils Gabriel Djurklou ved oaks.nvg.org
* Svigermors spikersuppe ved matoppskrift.no
* 
*
Välijärvi

**Välijärvi** (enaresamisk: *Koskâjävri*) er en innsjø i Enare kommune i Finland. Den ligger 17 kilometer sørvest for Sevettijärvi. Välijärvi ligger mellom Kuosnajärvi i sør og Mihkalijärvi i nord og er en del av en 17 kilometer lang rekke av sjøer som ligger på praktisk talt samme høyde, og er en del av hovedvannstrengen til Kuosnajoki, ei sideelv til Neidenelva.

Regionalvei 971 følger østsida av sjøen.

## Referanser
Agder og Rogaland Skikrets

**Agder og Rogaland Skikrets** (stiftet 1. januar 2007) er et organisasjonsledd i Norges Skiforbund, 
og er et fellesorgan for all skiidrett i Agder og Rogaland. 

Kretsen hadde i 2014 86 klubber med totalt 12.700 medlemmer. Kretsen har kontor i Sør Amfi i Arendal.

Agder og Rogaland Skikrets ble dannet i 2007 da Aust-Agder Skikrets, Vest-Agder Skikrets og Rogaland Skikrets ble slått sammen.

## Kretsens ledere
* Thor Inge Bollestad, Sandnes IL (2007–2011)
* Hans Blattmann, Hovden SK (2011–2012)
* Glenn Qvam Håkonsen, Otra IL (2012–2013)
* Pål Angell Bergh, Skiforeningen i Stavanger (2013–)

## Referanser


## Eksterne lenker
*
Erkebiskop Serafim

**Erkebiskop Serafim** (døpt **Aleksandr Ioannovitsh Lukjanov**; 1879–1959) var erkebiskop i Den ortodokse kirke i Finland da denne kirken løsrev seg fra den Den russisk-ortodokse kirke og ble autonom Erkebispedømme under Den økumeniske patriark av Konstantinopel.

Serafim var biskop av Sortavala 1914-21, erkebiskop av Vyborg og Finland 1921-25.

Finland ble selvstendig republikk i 1917 og både den Den lutherske kirke og Den ortodokse kirke ble anerkjent av den nye republikken som folkekirker, som det eneste landet i verden med to offisielle statskirker.
Erkebiskop Serafim, som var russisk født, kunne ikke finsk og hadde liten forståelse for den nasjonale vekkelsen som preget landet i årene etter selvstendigheten. Den finske regjeringen hadde en dyp mistro til erkebiskop Serafim som på sin side var sterk motstander av at kirken skulle løsrive deg fra Moskvapartiarkatet.

Striden endte til slutt med at den ortodokse kirken i Finland avsatte erkebiskopen i 1925. Serafim ble mot sine ønsker sendt i eksil til Konevits kloster før han forlot Finland året etter og bosatte seg i Storbritannia.

Etter Andre verdenskrig forsøkte Serafim å vende tilbake til Finland, men til tross for at han var finsk statsborger ble han nektet innreise til landet av den finske regjering. De fryktet at Serafim ville bli splitte den ortodokse kirken i Finland og øke den russiske innflytelsen i landet.

Erkebiskop Serafim fikk etter hvert bosette seg i Sovjetunionen og døde i et kloster i Moldova i 1959.
Gustav Heistermann von Ziehlberg

**Gustav Heistermann von Ziehlberg** (født 10. desember 1898 i Hohensalza, død 2. februar 1945 i Berlin-Spandau) var en tysk generalmajor i hæren som ble dømt til døden og henrettet for å ha vært implisert i 20. juli-attentatet mot Hitler. Han mottok Jernkorset for sin innsats i første verdenskrig og Jernkorsets ridderkors for sin innsats i andre verdenskrig.

Ziehlberg ble opprinnelig idømt noen måneders fengsel for tjenesteforsømmelse i forbindelse med 20. juli-attentatet, men ble benådet og deretter gjeninnsatt i tjeneste. Hitler begynte deretter og fatte misstanke om at han hadde samarbeidet med Ludwig Beck og dermed ble han stilt for retten på nytt. Han ble dømt til døden den 21. november 1944 og henrettet av en eksekusjonspelotong den 2. februar 1945. 

## Eksterne lenker
*Gustav Heistermann von Ziehlberg
Else Skjønsberg

**Else Skjønsberg** (født 1941) er en norsk sosiolog, forsker og bistandsarbeider som særlig har arbeidet med internasjonale kvinne- og likestillingsspørsmål og internasjonal utvikling, med særlig vekt på Afrika og det indiske subkontinent. Hun var den første i Norge som arbeidet med kvinnerettet bistand og ble allerede på 1980-tallet beskrevet som en veteran i norsk bistandspolitikk.

Hun ble mag.art. i sosiologi ved Universitetet i Oslo i 1975 og har siden arbeidet både praktisk som bistandsarbeider i statlig og internasjonal bistandsforvaltning og som forsker. Hun arbeidet i en årrekke i Norad, der hun hadde ansvaret for kvinnerettet bistand, og har også hatt oppdrag for FN. Hun har blant annet bodd to år i Uganda og to år i Zambia, og har arbeidet på Sri Lanka. Hun har senere vært forsker ved Alternativ Framtid/ProSus og spesialrådgiver i Norges forskningsråd. 

I 1989 fikk hun den amerikanske prisen World Hunger Media Award for boken «Change in an African Village, Kefa Speaks (Kumarian  Press 1989). Hun mottok YS' likestillingspris i 1991.

Hun er datter av advokat og industrileder Tor Skjønsberg, som var den reelle lederen for Hjemmefronten til 1944 og en kort periode skipsfartsminister like etter krigen.

## Bibliografi
**Kjønn og kaste: en landsbystudie fra Sri Lanka*, magisteravhandling i sosiologi, Universitetet i Oslo, 1975
**Kvinner i andre kulturer : perspektiver ved den afrikanske kvinnes stilling*, NORAD, 1975
**Kvinners autonomi og jordbruksstrukturer*, PRIO, 1976
**Kjønn og arbeid: studier av en ceylonesisk bygd*, U-landsseminarets skriftserie, 1, 1977
**Women and food and the social sciences : perspectives on african food production and food handling*, 1977
**Kvinner, utvikling og strategi*, U-landsseminarets skriftserie, 14, 1980
**The Kefa records: everyday life among women and men in a Zambian village*, U-landsseminarets skriftserie, 21, 1981
**A Special Caste: Tamil Women of Sri Lanka*, 1984, ISBN 0862320712 
**Kvinnerettet bistand*, Forum for utviklingsstudier, 1985
**Zambia: fisheries development in the northern province*, Women in Development, 1986
**Change In An African Village Kefa Speaks*, West Hartford, Conn., Kumarian Press, cop. 1989, ISBN 0931816572, ISBN 9780931816574
**Om kvinner og EF: litt av det du trenger å vite*, 1990
**Malawi: et ukjent land for Norge?*, SUM, nord/sør dialog, 1991
**Fishing for development: small-scale fisheries in Africa*, Nordiska Afrikainstitutet, 1992, redaktør sammen med Jan M. Haakonsen
**Women in development : theories, themes and topics in the post Nairobi era*, SUM, 1993
**Omsorgsrasjonalitet: Fremtidens fornuft*, 1995
**A world wide cooperation: the Norwegian Women in the Third World TV Campaign 1989–1995*, NORAD, 1995
**Kvinnenes fredsbevegelse på åttitallet*, ProSuS, 1998
**Om Agenda 21 og norsk tosidig bistandsforvaltning*, ProSus, 2000
**Women's Economic Programme (India): setting up employment-cum-training for women*, NORAD, 2000
**Handbook in gender and empowerment assessment*, NORAD, 2000

## Referanser
Kreis Eisenberg

**Kreis Eisenberg** var en landkrets i Bezirk Gera i det tidligere DDR. Kretsen ble opprettet i 1952 og eksisterte frem til DDRs oppløsning i 1990. Fra 1990 til 1994 fortsatte den å eksistere som **Landkreis Eisenberg** i Fristaten Thüringen. Kretsen utgjør idag en del av Saale-Holzland-Kreis. Administrasjonssenter i kretsen var Eisenberg.
Marit Jaastad

**Marit Jaastad** (født 1965) er en norsk skuespiller og psykolog.

Hun gikk ut fra Statens teaterhøgskole i 1989, og arbeidet deretter et år ved Rogaland Teater. Deretter fikk hun ansettelse ved Trøndelag Teater, hvor hun spilte en lang rekke roller frem til hun sluttet ved teateret i 2004. I 2002 ble hun teaterlærer ved Malvik kommunale kulturskole, og fortsatte med dette arbeidet også etter at hun hadde trukket seg tilbake fra scenen. I 2002 begynte hun å studere sosialpsykologi ved NTNU, og tok mastergraden i 2007.

## Teaterroller (utvalg)

#### ''Little Girl Blue''
I 1994 gjennomførte Jaastad sitt eget teaterprosjekt kalt *Little Girl Blue*. Prosjektets tittel var hentet fra en sangtittel fra et platealbum utgitt av Janis Joplin i 1969. Nina Valsø skrev teksten til stykket som ble satt opp på Trøndelag Teater høsten 1994. På scenen stod Kjersti Elvik og Jaastad selv, foruten musikerne Jan Ketil Torgersen, Kjell Arne Busch og Sten Frode Solvang. Det var Solvang som hadde komponert originalmusikken til forestillingen.

#### ''Doña Quichota''
I 1998 satte frigruppen Teater Fusentast og Trøndelag Teater sammen opp *Doña Quichota*, basert på Cervantes' tobindsverk *[[Don Quijote]]*, med den kjente scenekunstneren Nola Rae som regissør. Teater Fusentasts Coby Omvlee hadde skrevet stykket og spilte selv Doña Quichota, mens Marit Jaastad hadde rollen som Sandra Pansy (basert på romanverkets Sancho Panza). Etter den første spilleperioden fortsatte Marit Jaastad i andre roller på Trøndelag Teater, der hun var ansatt, og Marit Synnøve Berg overtok Sandra Pansys rolle.

#### ''Strawberry Fields Forever''
Marit Jaastad spilte også en av rollene i Trøndelag Teaters suksessforestilling *Strawberry Fields Forever*, som åpnet høstsesongen 1991.

#### ''Ibsens barn''
I 1992 satte Trøndelag Teater opp et stykke basert på barna i et knippe av Henrik Ibsens mest kjente stykker. Marit Jaastad hadde rollen som Hedvig fra dramaet *[[Vildanden]]*. NRK TV viste klipp fra stykket *Ibsens barn* i magasinet *[[Kulturoperatørene]]* 13. oktober 1992. 

## Referanser
Den Internasjonale Figurteaterfestivalen (Agder)

**Den Internasjonale Figurteaterfestivalen** var navnet på en festival som ble etablert i 1992. Festivalen ble arrangert annethvert år av Agder Teater, frem til den ble lagt ned i 2011.

Giert Werring var festivalens leder så lenge den eksisterte.

Festivalen ble arrangert på Sørlandet med spillesteder i ulike byer. Etter at Arendal kulturhus var innviet, valgte festivalen fra 2009 å legge flere av forestillingene dit. Foruten teaterforestillinger bestod festivalprogrammene også av workshops, foredrag og kurs.

Det var Agder Teaters første teatersjef Bentein Baardson som besluttet at det nystartede teateret skulle satse på en figurteaterfestival. Forslaget kom fra Giert Werring, som imidlertid ikke hadde stor tro på at forslaget ville vinne gehør.

## Priser og utmerkelser
I 2007 mottok Agder Teater den såkalte Tyrihansprisen fra UNIMA Norge, som er interesseorganisasjonen for figurteater i Norge. Teateret fikk prisen for sitt arbeid for å sette fokus på figurteater, særlig gjennom å arrangere Den Internasjonale Figurteaterfestivalen..

## Referanser


## Eksterne lenker
* *[https://tv.nrk.no/program/FSØR01008292/ikke-bare-dukker Ikke bare dukker]* NRK-reportasje om festivalen i 1992; første gang sendt 21. desember 1992. Varighet: 14 minutter.
* *[https://www.nrk.no/sorlandet/figurfest-igjen-1.6747927 Figurfest igjen]* NRK-reportasje om festivalen i 2009; første gang sendt 26. august 2009.
Otto Müller

**Otto Müller** er navnet til flere personer:

* Otto Friedrich Müller (1730-1784), dansk zoolog
* Otto Thott Fritzner Müller (1864–1944), norsk skolemann og ordfører
* Otto Müller (prest) (1870-1944), katolsk prelat
* Otto Mueller (1874-1930), tysk maler
* Otto Müller (bryter) (født 1899, ukjent dødsår), sveitsisk bryter
Tjodavatnet

**Tjodavatnet** er en innsjø på sørsiden av Lysefjorden i Sandnes kommune i Rogaland. Utløpet er mot øst, via Tjodåna til Litla Tjodavatent og videre nordover til Lyseåna.

Vatnets naturlige høyde er 934 meter over havet. Ved oppdemming reguleres høyden opp til 957,5 moh., og vatnet flyter da sammen med Akslaråtjørna i nordvest. Sammen dekker disse to et areal på knappe 3,6 km², og er dermed det største magasinet for Tjodan kraftverk. Ved høyeste regulerte vannstand (HRV) når vatnet opp til vannskillet mot sør.

## Referanser
Mateusz Morawiecki

**Mateusz Jakub Morawiecki** [maˈtɛuʃ jakub mɔraˈvjɛt͡ski] (født 1968) er en polsk politiker (PiS). Han var fra 11. desember 2017 til 13. desember 2023 statsminister i Polen. Tidligere var han stedfortredende statsminister og nærings- og finansminister i regjeringen til Beata Szydło. Fra januar 2025 er han leder av europapartiet Europeiske konservative og reformatorer.

Han har uttalt seg negativt om ekspertvurderinger og positivt til bruk av dødsstraff i for ekstreme forbrytelser.

## Referanser


## Eksterne lenker
*
VM i banesykling 1986

**VM i banesykling 1986** (verdensmesterskapet i banesykling) ble arrangert i Colorado Springs i USA i 1986.

## Medaljetabell

## Referanser
VM i banesykling 1987

**VM i banesykling 1987** (verdensmesterskapet i banesykling) ble arrangert i Wien i Østerrike i 1987.

## Medaljetabell

## Referanser
Ragne Wiklund

**Ragne Wiklund** (født 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Aktiv Skøyteklubb. Wiklund ble verdensmester i allround i 2026. Hun er verdensmester og europamester på  meter og  meter.

## Karriere

Hun ble tatt ut til verdenscupstevne nummer 2 sesongen 2017/18 i Sørmarka Arena, Stavanger, Norge. Sesongen etter rykket hun opp til A-gruppa i verdenscupen under stevnet i Obihiro, Japan.

Wiklund er også orienteringsløper for Nydalens SK, og har deltatt i to junior-VM. Hun har flere NM-medaljer i orientering.

Den 14. februar 2021 vant hun  meter i Enkeltdistanse-VM i Heerenveen. Det var første gang på 83 år at en norsk kvinne vant et VM-gull i seniorklassen; forrige norske verdensmester var Laila Schou Nilsen, som ble verdensmester i allround i 1938 i Oslo.

Wiklund vant sin første verdenscupseier den 11. november 2022, da hun vant  meter under et verdenscupstevne i Stavanger. Hun gikk der på tiden 4.03,11.

På idrettstinget sommeren 2023 ble hun tildelt Kammerherre Egebergs Ærespris for sine prestasjoner i hurtigløp på skøyter og i orientering. Hun fikk æresprisen overrakt av juryleder, tidligere idrettspresident og skøytepresident Børre Rognlien. I en kommentar sa hun at hun var «veldig stolt over å ha mottatt denne prisen» og at det «føles ekstra stort å motta Egeberg Ærespris rett og slett fordi allsidighet alltid har vært en del av hennes identitet». På Idrettsgallaen 2024 ble hun kåret til 2023-årets beste kvinnelige utøver. Hun var også nominert til årets navn som en av 18 utøvere, men kom ikke videre blant de seks siste til finalerunden i avstemmingen, hvor skihopperen Maren Lundby vant til slutt.

I 2026 vant hun EM både på  meter og  meter. I OL samme år tok hun sølv på  meter, og bronse på  meter.

## Personlige rekorder i skøyteløp
Oppdatert per 7 mars 2026.

## Meritter på skøyter
### [[Norske rekorder på skøyter|Norgesrekorder]]
Liste over norgesrekordnoteringer gjort av Ragne Wiklund.

* De 2 første lagtemporekordene satte hun på lag med Ida Njåtun og Marit Fjellanger Bøhm og reserven Sofie Karoline Haugen. Den gjeldende lagtemporekorden ble satt sammen med Marit Fjellanger Bøhm og Sofie Karoline Haugen og uten reserve.

### Sammenlagt i [[Verdenscupen på skøyter|verdenscupen]]
Oppdatert etter sesongen 2025/26.

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser




## Eksterne lenker
* 
*  Ragne Wiklund hos SpeedSkatingResults.com
*  Ragne Wiklund på Jakub Majerski's Speedskating database (Adelskalender distanser og sammenlagt)
*  Ragne Wiklund på www.isu.html.infostradasports.com
;Bilder
*  Bilder av Ragne Wiklund på SpeedSkatingPhotos.info/DesgPhoto.com
Stora Flørvatnet

**Stora Flørvatnet** er en innsjø på sørsiden av Lysefjorden i Sandnes kommune i Rogaland.

Vannet er regulert som magasin for Flørli kraftverk. Hoveddammen er ved utløpet på vestsiden av vannet, der Flørliåa fra naturens side renner ned til Lysefjorden. Ved høyeste regulerte vannstand 780 moh flyter vannet sammen med flere mindre tjern i nordøst, og når opp til vannskillet i Kobbaskjerkvæven. Her er det bygget en mindre overløpsdam, slik det også er mot Klubbatjørna i nord.

De regulerte vannene er omgitt av Frafjordheiene landskapsvernområde.

## Referanser
Kreis Greiz

**Kreis Greiz** var en landkrets i Bezirk Gera i det tidligere DDR. Kretsen ble opprettet i 1952 og eksisterte frem til DDRs oppløsning i 1990. Fra 1990 til 1994 fortsatte den å eksistere som Landkreis Greiz i Fristaten Thüringen.  Administrasjonssenter i kretsen var Greiz.
Emil Stoltenberg

**Theodor Emil Stoltenberg** (født 1900, død 1998) var en norsk oberstløytnant, far til utenriksminister Thorvald Stoltenberg og bestefar til tidligere statsminister Jens Stoltenberg.

Under felttoget i Norge i 1940 deltok han i kampene langs Randsfjorden, i Ådalen og Valdres som kaptein og kompanisjef for 7. kompani i II bataljon Hordaland infanteriregiment nr. 9 (7/II/IR 9). Sammen med de andre norske offiserene ble han arrestert i 1942 og sendt i krigsfangenskap i Tyskland. 

Han var sønn av Thorvald Heyerdahl Stoltenberg (1861–1947)og Gerta, født Andersen (1873–1950). Han var gift med Ingeborg Antonie Andresen (1904–1992), søster av den kjente operasangeren Ivar F. Andresen.

## Referanser
DR3

**DR3** er en dansk strømmekanal som driftes av allmennkringkasteren Danmarks Radio (DR). Kanalen ble startet 28. januar 2013  og var en av seks tv-kanaler tilhørende DR. Den erstattet de nå nedlagte kanalene DR HD og ungdomsplattformen DR Mama. Kanalens målgruppe er seere mellom 15 og 39, og DR3 sender programmer underholdning, humor, sport, serier og nye sjangre og innhold. Blant annet sender kanalen den norske tv-serien *[[Skam (TV-serie)|Skam]]*.

TV- og radioverten Sara Frost er DR3s annonsør, og Lotte Lindegaard er kanalsjef. I 2020 ble kanalen lagt ned som lineær-kanal og i stedet gjort om til en ren strømmekanal.

## Programmer

* *Monte Carlo elsker Putin*
* *Monte Carlo elsker jøderne*
* *Monte Carlo elsker USA*
* *Fuckr med dn hjrne*
* *DR3 Dok*
* *De Uperfekte*
* *Selvoptaget*
* *Du Lyver!*
* *Absurdistan*
* *Hobby TV*
* *Thomas Skovs sportsprogram*
* *Storm I Et Glas Vand*
* *Menneskeforsøg*
* *Hjernevask*
* *Musik Dok – Kidd Life*
* *Kødkataloget*
**Den utrolige historie om Alexander Blomqvist*

### Importerte programmer
* 30 Rock
* Doctor Who
* Family Guy
* Girls
* Glee
* Late Night with Jimmy Fallon
* Misfits
* NBA (2013–)
* Parks and Recreation
* Sherlock (2013–)
* Skam (2016–)
* The Walking Dead
* X Factor (2014–)
* X-Games (2013–)

## Referanser


## Eksterne lenker
*
Polyteknikk

**Polyteknikk** er tradisjonelt en samlebetegnelse på «tekniske» fag og vitenskaper. Ordet «teknisk» kan i denne sammenhengen forstås svært bredt. Begrepet kommer fra gresk πολύ (polú eller polý), dvs. «mange», og τεχνικός (tekhnikós), det vil si «kunster», og ble kjent gjennom den franske ingeniørskolen École polytechnique. Etter fransk mønster har en lang rekke institusjoner i andre land fått betegnelsen *polyteknisk* i navnet. Internasjonalt har betegnelsen *polyteknisk* siden 1800-tallet særlig vært brukt om ingeniørhøyskoler og i forlengelsen av dette om skoler og høyskoler som er mer anvendte og yrkesrettede. Slike skoler kunne på 1900-tallet i noen land også omfatte for eksempel sykepleier- og lærerutdannelse, og andre mer praktisk rettede utdannelser. I Storbritannia ble de polytekniske skolene etter 1992 omdannet til «nye universiteter», hvorav flere bruker eller har brukt betegnelsen «metropolitanuniversitet» i navnet.

## Se også
* Polyteknisk Forening 
* Polyteknisk Tidsskrift
* Den Polytekniske Høgskolen (1995–2002)

; Læresteder (utvalg)
* St. Petersburgs statlige polytekniske universitet
* Politechnika Łódzka
* Politecnico di Torino
* Politechnika Warszawska

## Referanser
DR P4

: *For den norske radiokanalen med samme navn, se [[P4]].*

**P4** er Danmarks Radios regionale radiokanal. Innholdet består delvis av programmer og reportasjer fra DRs ti regionale avdelinger, og delvis av riksdekkende programmer. P4s sendeflate veksler mellom å være en rikskanal og en distriktskanal, og kanalen sender musikk, trafikkmeldinger, distriktsnyheter og riksnyheter.

## Distriktskanaler

DR har ti regionale distriktskanaler: 
* DR Bornholm
* DR Esbjerg (tidligere DR Syd) 
* DR Fyn
* DR København
* DR Midt & Vest
* DR Nordjylland]
* DR Sjælland (tidligere DR Regionalen)
* DR Syd
* DR Trekanten (tidligere DR Kanal 94)
* DR Østjylland

## Historie
Da Danmarks Radio bare hadde tre kanaler, var P4 navnet på et radioprogram rettet mot unge lyttere. Programmet ble sendt hver søndag kveld på DR P2.

Planer om regionale radiostasjoner hadde eksistert i flere år før Folketingets radioutvalg kom med sin anbefaling. Blant annet var det ønske om å få etablert en regionalradio i Sønderjylland, og dette førte videre til opprettelsen av flere regionale kanaler. Ved utbyggingen av FM-nettet ble det satt opp flere sendere i hver landsdel for at sikre god dekning. Dette gjorde det også teknisk mulig å sende regionalradio. I anbefalingen av det statlige radioutvalget het det: «*Utvalget legger vekt på at slike sendinger settes i gang, så problemer som ikke har nasjonal interesse, men stor lokal betydning, også kan inngå i Danmark Radios sendinger.»*

P4 startet som egen kanal i april 1960 med seks regionstasjoner: Nordjyllands Radio i Aalborg, Midtjyllands Radio i Aarhus, Sønderjyllands Radio i Aabenraa, Radio Fyn samt Sjællands Radio i Næstved og Bornholms Radio i Rønne. I 1962 startet Københavns Radio, regionalradioen for Hovedstadsområdet. I 1974 startet Radio Midt- og Vest i Holstebro, og i 1981 Kanal 94 i Vejle.

I begynnelsen sendte kanalen en halvtime hver mandag fra klokken 19.15 på DR P2. Etter et par ble sendetiden utvidet til 45 minutter, og fra 1967 var det et 40-minutters sammendrag fra alle regionene hver tirsdag.

1. januar 2007 ble regionsstrukturen lagt om. Blant annet ble DR Vejle/Kanal 94 omgjort til P4 Trekanten og dekker et mindre område enn tidligere. Radio Syd og Regionalen ble også delt i mindre regioner.

## Referanser


## Eksterne lenker
* 
* Oversikt over DRs regioner
Liste over Statsdumaens formenn

**Statsdumaens formann** er lederen for underhuset både under Det russiske keiserdømmet og Den russiske føderasjon.

## Kilder
*''Duma | Russian Assembly'' på Britannica.com
*''Viktor Mikhaylovich Chernov | Soviet politican'' på Britannica.com
*''Russian ministries, political parties, etc.'' på Rulers.org
Brony

**Brony**, i flertall **bronies**, satt sammen av de engelske ordene *brother* og *pony*, er kallenavn for en tilhenger av *[[My Little Pony: Vennskap er ren magi]]*, en serie kanadisk-amerikanske animasjonsfilmer som handler om leketøysenhjørninger og har blitt sendt på TV siden 2010. Mens fjernsynsserien og salgsproduktene som er knyttet til den, retter seg mot små jenter som målgruppe, er «broniene» ungdommer og voksne, hovedsakelig gutter og menn. Kvinnelige fans blir kalt **pegasis**, dannet av ordene *[[Pegasus]]* og *sisters*.

## Bakgrunn

*My Little Pony: Vennskap er ren magi* er utviklet etter ideer av den amerikanske animatøren Lauren Faust (født 1974). TV-serien bygger på tre tidligere serier om de populære leketøysponniene som blir markedsført under varenavnet *[[My Little Pony]]* og kom i salg fra 1982. Denne «fjerde generasjonen» av tegnefilmseriene om de små, vennlige og fargerike ponniene handler nå om enhjørningen «Twilight Sparkle» og vennene hennes i fantasilandet «Equestria».  

Ganske snart etter premieren i 2010, fikk den nye serien uventet oppmerksomhet på internett. Selv om fimene og leketøysproduktene henvender seg til jenter fra 4 til 9 år, ble figurene et populært internettmem blant ungdommer. Særlig gutter og unge menn delte flittig morsomme kommentarer og vitsetegninger om alt som hadde med småbarnsserien å gjøre. Dermed oppstod en ny og stor tilhengerskare som kalte seg *bronies*.

«Broniene» har utviklet seg til en fandom av tilhengere som dyrker *My Little Pony* som populærkulturelt fenomen. Interessen var opprinnelig ment som en spøk og ironi, men ble siden oppriktig og seriøs. Subkulturen og nettsamfunnet består i hovedsak av ungdommer og voksne mellom 13 og 35 år. Av disse er over halvparten menn. Populariteten blir delvis forklart med at serien fokuserer på positive verdier som vennskap og hensynsfullhet med klar appell mot mobbing.

De nye tilhengerne arrangerer *ponymeets*, *bronycons* og *ponycons*, treff og messer for «bronier» og «pegasiser». Brony-oppmerksomheten har også gitt *My Little Pony* et kommersielt oppsving, og detaljer i nye episoder skal ha blitt tilpasset voksne fans. 

Dokumentarfilmene *Bronies: The Extremely Unexpected Adult Fans of My Little Pony* (opprinnelg kalt *BronyCon: The Documentary*) fra 2012 og *A Brony Tale* (først kalt *Brony*) fra 2014 handler om de voksne *My Little Pony*-tilhengerne og det overraskende Brony-fenomenet.

## Se også

* *[[My Little Pony: Vennskap er ren magi]]*, TV-serien som tilhengerskaren dyrker
## Referanser


## Eksterne lenker
Consumer Electronics Show

**Consumer Electronics Show** (**CES**) er en messe for forbrukerelektronikk som startet i juni 1967 og sponses av Consumer Electronics Association. Den holder til i Las Vegas Convention Center.

I begynnelsen holdt den til i New York. I 1978–1994 var messen alltid sesongsoppdelt og ble holdt to ganger i året, i januar i Las Vegas som Winter Consumer Electronics Show (WCES) og i juni i Chicago i Illinois som Summer Consumer Electronics Show (SCES).

Vinterversjonen i 1995 ble holdt som planlagt, med suksess, men sommervarianten begynte å tape popularitet. Man begynte da å diskutere å flytte den rundt på forskjellige steder i USA, men samme weekend var Electronic Entertainment Expo på vei og lagt til USAs vestkyst. Vintervarianten i 1996 ble holdt i Las Vegas i januar, fulgt av en sommervariant i Orlando i Florida. Vintervarianten i 1997 ble også en suksess. Neste sommervariant skulle holdes samtidig som Spring COMDEX i Atlanta, men ble avlyst.

I 1998 gikk man tilbake til én gang i året, i Las Vegas der den sammen med CONEXPO-CON/NAG tilhører de større messene på sitt sted, og det tar 18 dager å bygge opp alt, drive messen og deretter bygge den ned.

## Referanser


## Se også
* Viva Technology
Liste over presidentene for Kongeriket Jugoslavias senat

**Presidenten for Kongeriket Jugoslavias senat** var leder for overhuset i nasjonalforsamlingen.

## Kilder
*Stenografiske notater fra Kongeriket Jugoslavias senat
Edgar Ray Killen

**Edgar Ray Killen** (født 17. januar 1925 i Philadelphia i Neshoba County i Mississippi i USA, død  11. januar 2018 i Mississippi State Penitentiary i Parchman i Mississippi) var en amerikansk baptistpastor, sagverkseier og lokal leder for Ku Klux Klan i Neshoba County i Mississippi. 

Han ble i 2005 dømt for drap på tre borgerrettsaktivister i 1964. 

## Biografi
### Bakgrunn
Edgar Ray Killen var den eldste av de åtte barna til Lonnie Ray Killen (1901–1992) og Etta Killen (født Hitt, 1903–1983). Killen var en kleagle, en som rekrutterte og organiserte medlemmer til Neshoba og Lauderdale County-avdelingene av Ku Klux Klan.

### Lynsjingen i 1964
I 1964 samlet Killen, ifølge en dom av 2005, sammen en lynsjemobb i Neshoba County, som resulterte i en aksjon som endte med borgerrettsaktivistene Michael Schwerner (24), Andrew Goodman (20) og James Chaney (21) mistet livet. Mordene opprørte store deler av den amerikanske opinion og gav økt støtte til  borgerrettsbevegelsen. Hendelsene skildres delvis i filmen *[[Mississippi i flammer]]* fra 1988.

### Rettsforfølgelse
Killen var en av en rekke tiltalte som en delt jury i rettergangen i en føderal domstol i 1967 ikke kunne felle for å ha krenket aktivistenes borgerrettigheter. Killen skal ha hatt et kvinnelig jurymedlem, som bestemt stod fast ved at en pastor ikke kunne dømmes, å takke for at tiltalen ikke førte frem. Flere andre ble dømt i rettssaken.

I en alder av 80 år ble han til slutt arrestert og tiltalt for drap på aktivistene. Killen hadde hele tiden vært bosatt i de samme traktene der mordene skjedde, arbeidet i skogen og preket i områdets kirker. Juryen, bestående av ni hvite og tre svarte jurymedlemmer, forkastet mordanklagen, men fant ham skyldig i å ha rekruttert mobben som utførte drapene. Han ble på årsdagen for forbrytelsene, den 23. juni 2005, dømt til 60 års fengsel.

## Referanser
Budgie (skrivebordsmiljø)

**Budgie** er et fritt og åpent skrivebordsmiljø som opprinnelig ble utviklet for den uavhengige linuxdistribusjonen SolusOS, som var en fortsettelse av distribusjonen Evolve OS. Etterhvert har den også blitt støttet av Arch Linux og Ubuntu Budgie. Første versjon ble lansert 7. desember 2013.

Budgie er utviklet ved hjelp av GTK+, liksom GNOME, men fra og med versjon 11 vil den bli skrevet i Qt.

Siste versjon er versjon 10.8.2 som ble lansert 19. oktober 2023.

## Referanser
Tata Steel Chess 2018

**Tata Steel Chess 2018** var den 80. utgaven av sjakkturneringen Tata Steel Chess og ble spilt i Wijk aan Zee i Nederland fra 13. til 28. januar 2018. Verdensmester Magnus Carlsen vant turneringen for sjette gang, en prestasjon ingen har klart tidligere, etter omspill mot Anish Giri.

## Regler
Ved lik poengsum, ville turneringsvinneren ifølge nye regler bli avgjort ved lynsjakkomspill der spillerne skulle spille to partier med tidskontroll på 5 minutter + 3 sekunder per trekk. Hvis det fortsatt var uavgjort etter disse lynsjakkpartiene, skulle de spille ett såkalt armageddonparti, der hvit får 6 minutter på hele partiet, mens sort får 5. Til gjengjeld må hvit vinne partiet. Om det blir remis regnes det som sort seier.

## Resultat

### Omspill
Turneringen ble avgjort etter to lynsjakkpartier mellom Magnus Carlsen Anish Giri, som endte 1,5 - 0,5 til førstnevnte.

## Referanser


## Eksterne lenker
*
Karin Okkenhaug

**Karin Okkenhaug Seim** (født 5. januar 1977) er en norsk artist, musiker og låtskriver.

## Liv og virke
Karin Okkenhaug ga ut sitt debutalbum *Se det du ser* 10. januar 2018 på Christer Falcks plateselskap C+C Records. Platen er produsert av Anders Engen. Bandet består av Audun Erlien, Bendik Hofseth, Mathias Eick, Anders Engen og Kjetil Steensnæs. Knut Anders Sørum er med som duettpartner på en av albumets låter. Hennes andre album *Den dagen det snur* ble gitt ut 11. mars 2022 på plateselskapet Grammofon. Begge album er også gitt ut fysisk som en eksklusiv gaveeske med kunstkort, plate og håndskrevne tekster, hvor fotograf Ellen Lande Gossner har tolket hver låt. Karin Okkenhaug er også en av de første artistene i Norge til å selge musikk og kunst som NFT på markedsplassen OpenSea.

Hun har også sunget duetter med artister som Bjørn Eidsvåg og deLillos og samarbeidet med Silje Nergaard.

Karin Okkenhaug startet sin karriere som korist for artister som CC Cowboys, Dance with a Stranger, Jarle Bernhoft, D'Sound, Lars Lillo-Stenberg, Lisa Nilsson, Maria Mena og Knut Anders Sørum, og var også i en årrekke fast korist og sanger på programmer som *[[Idol]]* og ''Skal vi danse''. Seim har sunget på en rekke animasjonsfilmer som *[[Prinsessen og frosken]]*, *Min bror Bjørnen*, *[[Shrek]]*, *Mikkes jul* og *[[Istid]]*. 

Karin Okkenhaug jobber også som innleser for Lydbokforlaget, Fabel og Storytel, og har blant annet lest romanene *Snøhvit må dø*, *Hagen for små begynnelser,* *Eplehagen* og *Min historie* av Michelle Obama. Hun har vært nominert til Storytel Awards i 2022, 2023 og 2024.

## Diskografi
* 2022: *Den dagen det snur* (Grammofon)
* 2022: *Vil du bli hos meg* (Grammofon)
* 2021: *Tid* (Grammofon)
*2021: *Vil du bli hos meg* (Grammofon)
*2018: *Se det du ser* (C+C Records)
* 2017: *Livsmaleri* (single, C+C Records)
* 2017: *Se det du ser* (single, C+C Records)

## Referanser
Chowking

**Chowking** (kinesisk: 超群) er en hurtigmatkjede som ble grunnlagt på Filippinene. Konseptet kombinerer vestlig hurtigmatkultur med kinesisk mat. Chowking selger blant annet nudelsuppe, dim sum, halo-halo og risretter. Deres *Chicken Lauriat* er også blant de best-selgende retter.

*Chowking* ble grunnlagt i 1985 av Robert Kuan som kinesisk motstykke til den amerikanske hurtigmatkjeden McDonald’s. I 1989 startet Chowking med sitt ekspansjonskonsept med franchising og utvidet således sitt nett ut over hele Filippinene. Den 1. januar 2000 ble Chowking passert av Jollibee som største hurtigmat-kjede i landet.

I mars 2010 ble Filippinenes 400-ede Chowking-restaurant åpnet. Det var da dessuten 30 av restaurantene i USA og i Midtøsten.

## Referanser


## Eksterne lenker
*
Red Ribbon Bakeshop

**Red Ribbon Bakeshop, Inc.** er et filippinsk selskap som driver en fastfood- og bakeri-kjede under merkevarenavnet *Red Ribbon*. 

## Bakgrunn
I 1979 etablerte Amalia Hizon Mercado og hennes ektemann, Renato Mercado, *Red Ribbon* som et lite kakeutsalgssted på Timog Avenue i Quezon City. I 1984 åpnet de sin første oversjøiske forretning i West Covina  i California i USA. Selskapet begynte med franchising i 1999. 

Det var (pr 2007) mer enn 200 filialer rundt om på Filippinene, 32 i California; to i Las Vegas; to i New Jersey (Jersey City og Bergenfield); én i Metropolitan Phoenix; en i New York City; én i Virginia Beach i Virginia og en i Houston i Texas.

I 2005 ble Red Ribbon kjøpt av Jollibee Foods Corporation (JFC), et konglomerat av fast-food-kjeder på Filippinene. Selskapet Red Ribbon Bakeshop, Inc. blir administrert av JFCs holding-selskap, RRB Holdings.

## Referanser


## Eksterne lenker
*Red Ribbon Bakeshop
*Red Ribbon Bakeshop USA
VM i terrengsykling 1990

**VM i terrengsykling 1990** (verdensmesterskapet i terrengsykling) ble arrangert i Durango i USA i 1990.

## Medaljetabell

## Referanser
VM i terrengsykling 1991

**VM i terrengsykling 1991** (verdensmesterskapet i terrengsykling) ble arrangert i Barga i Italia i 1991.

## Medaljetabell

## Referanser
Daptrius

* se inndeling

***Daptrius*** er en slekt med karakaraer (Polyborinae/Polyborini) i falkefamilien (Falconidae). Artene er endemiske for Sør-Amerika, Falklandsøyene og noen kystnære sørlige øyer.

Det har vært usikkert om slekten er monotypisk eller ikke. I fall den er det, så er svartkarakara (*D. ater*) eneste art. Birds of the World og Clementslista regner imidlertid med sju arter i gruppen, i det de hevder at den genetiske avstanden til gruppene *Milvago* og *Phalcoboenus* er så liten at artene bør slås sammen under *Daptrius*, noe vi følger her.

## Inndeling
Inndelingen og rekkefølgen av underartene følger IOC World Bird List 12.1. Norske navn på artene er i henhold til Norsk navnekomité for fugl.Caracara,

* Falconiformes, falkefugler
** Falconidae, falkefamilien
*** Herpetotherinae, latterfalk og skogfalker
*** Polyborinae, karakaraer
**** *[[Spiziapteryx]]*, (monotypisk)
**** *[[Caracara]]*, 2 arter
**** *[[Ibycter]]*, (monotypisk)
**** *[[Daptrius]]*, 7 arter
***** *[[kremkarakara|D. chimachima]]*, kremkarakara (tidligere *Milvago*)
***** *[[svartkarakara|D. ater]]*, svartkarakara
***** *[[brunkarakara|D. chimango]]*, brunkarakara (tidligere *Phalcoboenus*)
***** *[[paramokarakara|D. carunculatus]]*, paramokarakara (tidligere *Phalcoboenus*)
***** *[[fjellkarakara|D. megalopterus]]*, fjellkarakara (tidligere *Phalcoboenus*)
***** *[[hvitbrystkarakara|D. albogularis]]*, hvitbrystkarakara (tidligere *Phalcoboenus*)
***** *[[brungumpkarakara|D. australis]]*, brungumpkarakara (tidligere *Phalcoboenus*)
*** Falconinae, falkonetter og falker

## Referanser




## Eksterne lenker
*
Nata de coco

**Nata de coco** (port./span. for *kokoskrem*) er en søtrett som stammer fra Filippinene. Den lages av bakterielt fermentert kokosnøttsaft  og minner i konsistens om gelatin, skjønt er for det meste fastere. Den lite smaksintensive *Nata de coco* blir som regel  aromatisert. Den brukes gjerne i terningsform i puddinger, eller som rent tilbør til puddinger. Dessuten kan den finnes til andre desserter, til yoghurt eller til drikke. 

## Referanser
NRK Jazz

**NRK Jazz** er en av NRKs tretten radiokanaler og sender jazzmusikk og programmer om og rundt jazz 24 timer i døgnet. Kanalen startet opp i juli 2007 som en nettradiokanal. Kanalen var i starten kun tilgjengelig på NRK.no og på DAB-nettet mellom midnatt og klokken 06.00. I mai 2008 fikk kanalen sin egen plass på det norske DAB-nettet og startet døgnkontinuerlige sendinger på DAB+. 

## Referanser


## Eksterne lenker
*
Kreis Zeulenroda

**Kreis Zeulenroda** var en landkrets i Bezirk Gera i det tidligere DDR. Kretsen ble opprettet i 1952 og eksisterte frem til DDRs oppløsning i 1990. Fra 1990 til 1994 fortsatte den å eksistere som **Landkreis Zeulenroda** i Fristaten Thüringen.  Administrasjonssenter i kretsen var Zeulenroda.
P7 Klem

**P7 Klem** er en norsk radiokanal drivet av P4-gruppen og etablert i 2009. Kanalens hovedprofil er programmer med rolig popmusikk, ballader og kjærlighetssanger. 

I starten av november frem til slutten av desember hvert år gjøres kanalen om til **P7 Klem JUL** som kun spiller julemusikk.

## Bakgrunn
Kanalen har røtter tilbake til juni 2002, da under navnet *Klem FM*. Kanalen ble drevet av SBS Discovery-selskapet Melodigruppen og markedsførte seg som landets eneste «rendyrkede radiostasjon for rolige favoritter». Kanalen overtok frekvensene til nedlagte Melodi FM og sendte i begynnelsen bare i Oslo, Bergen og Trondheim. Senere ble kanalen kjøpt opp av NRJ og P4. I 2014 skiftet kanalen navn til *P7 Klem* i forbindelse med den planlagte overgangen fra FM til DAB+.

I 2017 var P7 Klem den niende største radiokanalen i Norge, med en daglig lytterandel på 2,3 prosent. I desember 2017 var kanalen landets tredje største radiokanal.

## Programledere

* Elisabeth Carew
* Ellen Befring Thomassen
* Hanne Melgaard-Bjørnevik
* Kjetil Hugin
* Sverre Bjørnsen
* Samantha Skogrand

###### Tidligere programledere

* Hilde Skovdahl

## Referanser


## Eksterne lenker
*
Stadtroda

**Stadtroda** er en by i Saale-Holzland-Kreis i den tyske delstaten Thüringen. Den ligger ved elva Saale, noen kilometer sør for byen Saalfeld.

## Eksterne lenker
*
Tempura

**Tempura** (天麩羅, てんぷら *tenpura*, sannsynligvis fra latinens *tempora*, 'temporær') er i det japanske kjøkken mat som først er blitt panert og deretter frityrstekt i olje.

Det dreier seg ofte om sopp, fisk, reker, blekksprut, søtpotet eller lotusrot som dyppes i en deigblanding basert på ris og også består av et fint tempuramel bestående av vann, mel og eggegule (iblant med tilsatt bikarbonat). I stedet for tempuramel kan man også benytte hvetemel. Deretter friteres ingrediensene i 2-3 minutter.

Tempura serveres med en dipsaus (tentsuyu, 天汁) bestående av dashi (出汁, buljong), mirin (味醂, søt risvin) og japansk soya samt revet daikon (大根, asiatisk reddik) og skavet ingefær. 

Teknikken ble introdusert i Japan på 1500-tallet av portugisiske katolske misjonærer tilhørende jesuittordenen og handelsmenn fra regionen Alentejo. Ordet てんぷら er et låneord fra portugisisk *tempero*. Det antas å være sammenkoblet med misjonærenes ord for fasten – *tempora*; da fikk man ikke spise retter med kjøtt.

Japanske restauranter som har spesialisert seg på tempura kalles *tempura-ya* (てんぷら屋).

## Referanser




## Litteratur
* WDR: *[[ARD-Ratgeber]] Essen&nbsp;& Trinken&nbsp;/ 1992, Oktober. Backen im Ofen und in der Friteuse: Tempura und Apfelstrudel.* Walter Rau Verlag, Düsseldorf 1992, ISBN 3-7919-0466-3.
* Chris Rowthorn u.&nbsp;a.: *Japan* (=&nbsp;*Lonely planet*). Übersetzung aus dem Englischen von Julie Bacher u.&nbsp;a., Chefred. der deutschen Ausgabe: Birgit Borowski. 2.&nbsp;deutsche Auflage. MairDumont, Ostfildern 2010, ISBN 978-3-8297-1657-4, S.&nbsp;87–88
Mirin (risvin)

er en søt risvin fra det japanske kjøkken. Den minner om sake, men har en lavere andel av alkohol og høyere andel av sukker. Sukkerinnoldet er et komplekst kullhydrat som dannes naturlig ved fermenteringen, og er ikke raffinert sukker. Andelen av alkohol reduseres ytterligere når væsken blir oppvarmet.

Der er tre overordnede typer av mirin. Den første er *hon mirin* (bokstavelig: sann mirin), som har ca. 14 % alkohol, og som produseres ved en 40-60 dager lang meskeprosess. Den andre er *shio mirin*, som inneholder alkohol samt 1,5 % salt for å unngå alkoholavgifter. Den tredje er *shin mirin* (bokstavelig: ny mirin), eller *mirin-fu chomiryo* (bokstavelig: mirinaktig krydder), som inneholder mindre enn 1 % alkohol, men som har den samme aromaen.

I Edo-perioden (1603-1868) ble mirin drukket som amazake. Toso, som tradisjonelt drikkes til nyttår, kan lages ved å dyppe en krydderblanding i mirin.

I Kansai blir mirin kokt litt før bruk, slik at noe av alkoholen skal fordampe, mens man i Kantou bruker mirin som det er. Mirin kokt på Kansai-måten kalles for *nikiri mirin* (煮切り味醂) (bokstavelig: gjennomkokt mirin).

Mirin brukes til at gi stekt fisk et lyst anstrøk eller for å fjerne fiskelukten. Et lite grann brukes ofte i stedet for sukker og soyasaus. Det brukes noen ganger sammen med sushi. Mirin brukes også i teriyakisaus.

Mirin-industrien har utnevnt 30. november til *hon-mirin*-dag, for i et ordspill lyder datoen som '11' (いい, god) og '30' (みりん, mirin).

## Referanser
Anaerob nedbrytning

**Anaerob nedbrytning**, også kalt **anaerob utråtning** er en rekke prosesser der mikroorganismer bryter ned biologisk materiale i fravær av oksygen. Prosessen anvendes til industrielle eller private formål for å håndtere avfall eller for å produsere brennstoff. Mye av den gjæringen som anvendes industrielt til å produsere mat- og drikkeprodukter bruker anaerob nedbrytning. Anaerob nedbrytning er alminnelig anvendt som en kilde til fornybar energi i form av biogass. Den kan anvendes direkte, eller oppgraderes til Biometan eller liknende. Den avgassede biomassen kan brukes som gjødsel.

Metanisering blir brukt om en del av prosessen til behandling av bionedbrytbart avfall og avløpsslam og produksjon av biogass. Den anaerobe nedbrytingen går over fire skritt: Hydrolyse, syredannelse, acetatdannelse og metanisering. Først bryter hydrolyserende og syreproduserende (fermentative) bakterier ned komplekse sammensetninger til hovedsakelig fettsyrer og nitrogen. Til slutt produserer arkebakterier metan og karbondioksid. Prosessen er avhengig av jevnt tilgang på råstoffer og relativt stabil temperatur.

Prosessen er ikke nødvendigvis mer miljøvennlig enn direkte kompostering. Det avhenger av hvor langt det transporteres, i hvor stor grad gassen samles opp, hvor rent det biologiske restmaterialet er og hvordan det brukes. I mange tilfeller går restmaterialet til deponier eller forbrenning framfor kompostering. Sammenblanding med kloakkslam kan gjøre det uegnet for bruk på åker og der folk ferdes.

Anaerob nedbrytning forekommer naturlig i noen områder, i sjøer, samt i havsedimenter, hvor det normalt omtales som «anaerob aktivitet». Dette er kilden til sumpgass.

## Referanser
Amazake

, også kalt *rei* (), er en tradisjonell japansk drikk av gjæret ris. Den er søt med lite eller ingen alkohol. Den lages ved hjelp av soppen *[[kouji]]* (, *aspergillus oryzae*). Dessuten benyttes miso, soyasaus og sake.

Den grunnleggende oppskriften på amazake har vært den samme i århundrer: Kouji blir tilsatt nedkjølet, kokt fullkornsris. Enzymene i soppen omdanner risens stivelse til sukker slik at blandingen blir søt.

Amazake kan benyttes som dessert, snack, naturlig søtningmiddel, babymat eller salatdressing. Den tradisjonelle drikken fremstilles fortynnet med vann, oppvarmet til kokepunktet og ofte dekorert med litt finrevet ingefær. Tidligere ble det ofte utskjenket av gateselgere, men nå er den mer å finne i kroer og tehus. Mange shintohelligsommer deler ut og selger dessuten amazake til nyttår, likesom den er en tradisjonell drikk ved dukkefesten hinamatsuri.

Amazake sies å være meget næringsrik og inneholder ingen tilsatte konserveringsmidler, søtstoffer eller kjøkkensalt. Utenfor Japan selges det derfor ofte i butikker for sunn mat.

## Eksterne lenker
*
Tentsuyu

**Tentsuyu** (japansk:天汁) er en japansk saus som benyttes sammen med tempura. Den består av dashi, mirin og soyasaus. Når den skal benyttes med mat med sterk odør eller smak, kan det imidlertid brukes sake og sukker i stedet for mirin, mer eller mindre shoyu kan òg brukes.

En variant kan benyttes for donburi og buljong, for retter som *[[agedashi tofu]]* og soba.

## Litteratur
* 
* 
*
Donburi

**Donburi** (丼ぶり, どんぶり) er en japansk matrett. Donburi består av en dyp skål med ris servert med andre matvarer, for eksempel kjøtt eller grønnsaker som trukket under kokepunktet og lagt over risen. Det forekommer også at skivet rå fisk legges på ris i en skål, - også dette kalles donburi.

Buljongen som ingrediensene får trekke i varierer med årstid, region, ingredienser og smak. En typisk buljong skulle kunne bestå av dashi smaksatt med soyasaus og mirin.

## Typer
Det følgende er tradidjonelle japanske donburityper:
**[[Tamagodon]]* (玉子丼): eggerøre blandet med søt donburisås.
**[[Oyakodon]]* (親子丼):  Kylling, egg og løk som har fått trekke.
**[[Katsudon]]* (カツ丼): panerte og fritterte svinekoteletter (*[[tonkatsu]]*), løk og egg
**[[Tekkadon]]* (鉄火丼): tynt skivet rå tunfisk. 
**Negitorodon* (ネギトロ丼): ternet *toro* (fet tunfisk) og *negi* (pipeløk).
**Tendon* (天丼): tempura-reker og grønnsaker.
**[[Gyūdon]]* (牛丼): oksekjøtt og lök
**[[Unadon]]* (鰻丼): *[[unagi]]* *[[kabayaki]]* (grillet ål).

## Billedgalleri

Fil:Oyakodon, miso soup and tsukemono by robertDouglass.jpg|Oyakodon servert med misosuppe og tsukemono.
Fil:Katsudon_001.jpg|Katsudon.
Fil:Tekkadon_001.jpg|Tekkadon.
Fil:Tendon and unadon by avlxyz.jpg|Tendon og unadon.


## Eksterne lenker
*
NRK Fjernsynets sendeskjema for 1961

**NRK Fjernsynets sendeskjema for 1961** er en oversikt over alle programmene som ble sendt på NRK Fjernsynet i 1961. Programoversikten er hentet fra ''Arbeiderbladet''. Listen tar også for seg hvilke av programmene som er tilgjengelige på NRKs strømmetjeneste, NRK TV. Totalt hadde NRK Fjernsynet 1168 programposter dette året, av disse finnes 66 på NRK TV (med repriser 5,65 prosent), ni av disse programmene er repriser (uten repriser 4,88 prosent). Rundt 860 programposter er egenprodusert, rundt 250 er innkjøpte programmer og tre er nordiske samproduksjoner.

## Sendeskjema

### Januar

### Februar

### Mars

### April

### Mai

### Juni

### Juli

### August

### September

### Oktober

### November

### Desember

## Referanser
Bernhard Baunsgaard

**Bernhard Severin Baunsgaard** (født 26. januar 1918 i Slagelse, død 3. januar 1996) var en dansk politiker for Det Radikale Venstre og rektor. Han var eldre bror til statsminister Hilmar Baunsgaard 

## Skolemannen
Baunsgaard ble cand.mag. fra Københavns Universitet i 1947. Han var formann for Gymnasieskolernes lærerforening 1959-1964 og rektor for Marselisborg Gymnasium 1964-1972.

## Politikeren
Baunsgaard var nestformann for Radikal Ungdoms Landforbund 1951-1953 og radikalt folketingsmedlem for Århus amt 1966-1988. Han var formann for den radikale folketingsgruppe 1968-1970 og statsrevisor fra 1975. Som politiker var Bernhard Baunsgaard særlig opptatt av kulturpolitikk, rettspolitikk og skattepolitikk. 

I 1984 mistet han sin parlamentariske immunitet da han skulle siktes for manglende aktsomhet i trafikken med trafikkulykke som følge.

## Utgivelser
Bernhard Baunsgaard har skrevet artikler om historiske og pedagogiske emner. Han var dessuten medutgiver av historiske verker.

## Referanser


## Eksterne lenker
* 
* Bernhard Severin Baunsgaard hos gravsted.dk
* Bernhard Baunsgaard på Dansk Forfatterleksikon
Kakiage

**Kakiage** er i det japanske kjøkken en type tempura laget av blandede grønnsaker, som løk, gulrot og borre (Arctium), noen ganger med reker eller blekksprut, som er dypfryste og friterte.

## Referanser